Mangnamnama ni Gobernador Mathew Marcos Manotoc a maysa manen kadagiti daywen dagiti lokal ken gangannaet a turista iti napabaro a Museo Ilocos Norte.
Ipanpannakkel ti gobernador gapu ta napintas malaksid nga adu pay dagiti makita a kagamitan idi nagkakauna a panawen.
Immun una ngem iti daytoy, pormal a nalukatan ti napapintas a Museo Ilocos lauden laeng iti Capitolio probinsial.
Ti pannakalukat iti napabaro a Museo Ilocos ket indaulwan ni Presidente Bongbong Marcos kadua na da First Lady Liza Marcos.
Karaman pay ti gobernador ken ni 1st District Congressman Sandro Marcos iti nasao nga okasion naigiddan iti selebrasion ti maika- 105 a panagkasangay daydi sigud a Pres. Ferdinand Marcos.
Dinayaw met ti presidente pakairamanan da first lady liza ken congressman Sandro Marcos iti kinapintas ti uneg ken dagiti naidisplay iti napabaro a Museo Ilocos. (Rodrigo Sadian)
(Source: Museo Ilocos Norte)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn